|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |   **Frv. á 153. þingi - Breyting á raforkulögum og lögum um Orkustofnun vegna tillagna starfshóps um raforkuöryggi. UMH22060082** |
| **Ráðuneyti /verkefnisstjóri** |  Umhverfis-, orku- og loftslagsráðuneytið |
| **Innleiðing EES-gerðar?** | [ ]  Já[x]  Nei |
| **Dags.** |  13.2.23 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Raforkuöryggi og tryggt framboð raforku eru grundvallarþáttur í þjóðaröryggi Íslands.Á síðustu árum hefur nýting virkjana farið jafnt og þétt vaxandi. Eftirspurn hefur vaxið hraðar en sem nemur auknu framboði. Afleiðingin er minna svigrúm til að bregðast við áföllum í vinnslu- og flutningskerfi raforku, eða óvæntri minnkun á framboði á heildsölumarkaði og almennum markaði. Þetta getur skapað veikleika í raforkuöryggi að því er varðar framleiðsluöryggi og nægjanlegt raforkuframboð til. næstu tveggja til fimm ára.Í ágúst 2020 skilaði starfshópur skýrslu um orkuöryggi á heildsölumarkaði fyrir raforku. Í júní 2022 skilaði starfshópur um orkuöryggi tillögum til ráðherra um ýmsar úrbætur á regluverki.Útfæra þarf viðmið um fullnægjandi raforkuöryggi og framboð á raforku og skýra þarf hlutverk og ábyrgð aðila á raforkumarkaði sem og möguleg inngrip í raforkumarkaðinn ef þess gerist þörf. Vænta má þess að hluti af þeim breytingum sem hér eru boðaðar fari fram á haustþingi.1. **Hvert er úrlausnarefnið?**

Útfæra þarf viðmið um fullnægjandi raforkuöryggi og framboð á raforku og skýra þarf hlutverk og ábyrgð aðila á raforkumarkaði sem og möguleg inngrip í raforkumarkaðinn ef þess gerist þörf. Skilgreina þarf alþjónustu og hverjir skuli njóta hennar. Meðal annars þarf að tryggja að almenningur og mikilvægir innviðir njóti verndar gegn orkuskorti.Skilgreina þarf eftirlitsheimildir Orkustofnunar á borð við heimildir til að bjóða út aukna framleiðslugetu eða úrræði svo draga megi úr raforkunotkun ef fyrirséð er að framboð raforku verði ekki nægjanlegt. Þá þarf að tryggja Orkustofnun fullnægjandi heimildir til gjaldtöku samkvæmt gjaldskrá til að standa undir hlutverki sínu.1. **Að hvaða marki duga gildandi lög og reglur ekki til?**

Raforkulögin byggjast almennt á því að eftirspurn og framboð raforku ráðist af markaðslögmálum og gera ekki ráð fyrir inngripum stjórnvalda á markaðnum. Gildandi lög mæla ekki með nægjanlega skýrum hætti fyrir um ábyrgð og hlutverk stjórnvalda þegar kemur að fullnægjandi framboði raforku. Þá skortir í lögin ákvæði um sérstaka vernd notenda, hver verndin skuli vera og hver skuli njóta hennar. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í orkustefnu fyrir Ísland til ársins 2050 kemur fram að orkuöryggi og tryggt orkuframboð sé grundvallarþáttur í þjóðaröryggi Íslands. Stefnan fjallar einnig um forgang almennings.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmið lagasetningarinnar er að tryggja orkuöryggi og orkuframboð fyrir almenning og mikilvæga innviði. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Raforkulögin byggjast almennt á því að eftirspurn og framboð raforku ráðist af markaðslögmálum og gera ekki ráð fyrir inngripum stjórnvalda á markaðnum nema um markaðsbrest eða neyð sé að ræða. Gildandi lög mæla ekki með nægjanlega skýrum hætti fyrir um ábyrgð og hlutverk stjórnvalda þegar kemur að fullnægjandi framboði raforku. Þá skortir í lögin ákvæði um sérstaka vernd notenda, hver verndin skuli vera og hver skuli njóta hennar.Verði ekkert aðhafst er hætta á því að komi til skorts á framboði raforku verði vernd almennings gagnvart orkuskorti ekki nægjanlega markviss.1. **Önnur úrræði en lagasetning sem metin hafa verið**

Aukið raforkuöryggi fyrir almenning er margþætt verkefni. Með því frumvarpi sem hér er áformað verða lagðar til tilteknar lagabreytingar sem talið er æskilegt að ráðast í nú þegar. Jafnframt er unnið að reglugerð sem varðar söfnun og miðlun upplýsinga á raforkumarkaði. 1. **Mögulegar leiðir við lagasetningu**

 Aðrar leiðir en viðeigandi breytingar á raforkulögum og lögum um Orkustofnun eru ekki taldar geta átt við. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Stefnt er að breytingu á raforkulögum og lögum um Orkustofnun. Talið er að boðaðar breytingar falli best að þeirri löggjöf. Benda má á að markmið raforkulaga er m.a. að tryggja fullnægjandi raforkuöryggi, hagsmuni neytenda og neytendavitund á raforkumarkaði. Raforkuöryggi samkvæmt raforkulögum felur í sér að notendur hafi aðgang að raforku þegar hennar er þörf og þar sem hennar er þörf, með hliðsjón af almennri stefnumörkun stjórnvalda á hverjum tíma og skilgreindum áreiðanleika og gæðum. Þá er í raforkulögum fjallað um skyldur framleiðenda, flutningsfyrirtækis, dreifiveitna og söluaðila sem og eftirlitsheimildir Orkustofnunar.Hvað varðar nánari hlutverk Orkustofnunar og heimild til gjaldtöku, þá fellur það best að lögum um Orkustofnun. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Í 9. gr. raforkulaga um skyldur flutningsfyrirtækisins segir að setja skuli í reglugerð hvernig haga skuli skömmtun til dreifiveitna og notenda. Í reglugerð og lögum þarf að tryggja að almenningur og mikilvægir innviðir verði í forgangi og þannig hlíft við skerðingum. Skoða þarf að útvíkka þetta forgangsákvæði þegar stefnir í skerðingar eða orkuskort til lengri tíma sem stafar af framboðsskorti. Mögulega þarf að treysta betur lagastoð þannig að heimilt sé að setja þarfir almennings ofar öðrum notendum.Gildandi lög mæla ekki með nægjanlega skýrum hætti fyrir um ábyrgð og hlutverk stjórnvalda þegar kemur að fullnægjandi framboði raforku. Þá skortir í lögin ákvæði um sérstaka vernd notenda, hver verndin skuli vera og hver skuli njóta hennar. Skilgreina þarf alþjónustu og hverjir skuli njóta hennar. Tilskipun 2009/72/EB um innri markað raforku (raforkutilskipun) skilgreinir alþjónustu sem rétt til að fá afhenta raforku af ákveðnum gæðum á sanngjörnu verði sem er gegnsætt, auðveldlega samanburðarhæft og felur ekki í sér mismunun.Raforkulögin byggjast almennt á því að eftirspurn og framboð raforku ráðist af markaðslögmálum og gera ekki ráð fyrir inngripum stjórnvalda á markaðnum nema um markaðsbrest eða neyð sé að ræða. Skilgreina þarf slíkar heimildir Orkustofnunar á borð við heimildir til að bjóða út aukna framleiðslugetu eða úrræði svo draga megi úr raforkunotkun ef fyrirséð er að framboð raforku verði ekki nægjanlegt. Mikilvægt er að slíkar heimildir og beiting þeirra byggi á viðmiðum um öryggismörk og séu í þágu skilgreindra alþjónustunotenda og í samræmi við raunverulega stöðu á raforkumarkaði. Vænta má þess að hluti af þeim breytingum sem hér eru boðaðar fari fram á haustþingi. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Taka þarf mið af tilskipun 2009/72/EB um sameiginlegar reglur um innri markaðinn fyrir raforku. . 1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Almennir notendur raforku, framleiðendur, flutningsfyrirtækið Landsnet, dreifiveitur og söluaðilar. 1. **Er skörun við stjórnarmálefni annarra ráðuneyta?**

Nei.1. **Samráð sem þegar hefur farið fram**

 Í starfshópum sem fjallað hafa um málið hafa setið fulltrúar raforkuframleiðenda, umhverfisverndarsamtaka og neytenda. Þá hefur ráðuneytið fundað með hagsmunaaðilum við nánari greiningu og útfærslu.1. **Fyrirhugað samráð**

Birting þessa áformaskjals í samráðsgátt. Birting frumvarpsdraga í samráðsgátt. Gert er ráð fyrir að frumvarpið verði unnið í nánu samstarfi við Orkustofnun og í samráði við hagsmunaaðila. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

​Markmið frumvarpsins er að tryggja almenningi sérstaka vernd gegn orkuskorti. Í frumvarpinu verður nánar skilgreindur sá hópur sem tryggja ber sérstaka vernd. ​Betri yfirsýn yfir raforkumarkaðinn ætti að leiða til betri nýtingar í kerfinu sem hefur jákvæð áhrif á umhverfi og sjálfbæra þróun. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Á þessu stigi er ekki talið að sérstakan tíma þurfi til aðlögunar eftir að lögin öðlast gildi.1. **Hvaða forsendur þurfa að vera fyrir hendi til að lagasetning beri árangur?**

Orkustofnun þarf að vera í stakk búin til að sinna hlutverki sínu samkvæmt löggjöfinni.1. **Mælikvarðar á árangur og útkomu**

Það hvernig löggjöfin reynist í að vernda almenning gegn orkuskorti með sem minnst íþyngjandi hætti fyrir aðila á raforkumarkaði er mælikvarði á árangur og útkomu.1. **Hefur verið hugað að því að afla gagna til að meta árangur þegar þar að kemur?**

Gagnaöflun sem gert er ráð fyrir með reglugerðarbreytingu mun nýtast til að meta árangur. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |